text: Вестник "Луковитски новини"Увеличава се такса "смет" в общината - Вестник "Луковитски новини"
  Увеличава се такса "смет" в общината
  29 декември, 2017 Публикувано от: Редактор Категории: АктуалноЛуковит Преглеждания: 485
  "Увеличаването на такса "смет" в община Луковит е неизбежно. Някой трябваше да зададе въпроса – защо стойността не е променяна през последните десет години", заяви за в. "Луковитски новини" кметът Иван Грънчаров. "Увеличаването е за сметка на това, което се въведе за плащане към РИОСВ. Сумата, която плащаме за такса към РИОСВ, е малко повече от тази, която плащаме на фирмата да ни обслужва годишно. Нарастването на стойността е едно към едно от това, което имаме като разход и не е взето просто от някъде, защото така сме решили", добави Грънчаров. "Тръгнахме от обратната страна – колко боклук се изхвърля в общината –имаме тази информация от последните две – три години, защото всичко минава на кантар. На база колко боклук изхвърляме и колко контейнера се обслужват е сметнато колко излиза като разход един контейнер и е определена цената. Мисля, че 540 лв. се падаше на контейнер", обясни кметът. По думите му за физическите лица нарастването е от 3,5 на 6 промила, а за фирмите стойността се увеличава до 8,5 промила. "Разходите се вдигнаха три пъти за почистване", подчерта Грънчаров.
  "При нас най-големият проблем е ниската данъчна оценка на сградите. Моето предложение бе в с. Карлуково да няма повишение, защото те са в туристическа категория и плащат по-високи данъци", каза той.
  "Търсят ни от много общини да депонират отпадъци на нашето регионално депо, но не трябва да забравяме, че съоръжението е изградено с пари по ОП "Околна среда" и това не ни позволява да депонираме чужд отпадък до 2021 г.", обясни кметът Грънчаров.
  Кметът Грънчаров: Нов 1 млн. лв. ще бъдe насочен за уличната мрежа…
  Омбудсманът Мая Манолова даде старт на кампания за подкрепа на деца с…
  Въобще няма да плащам тоя данък докато не се мине и да премери кой колко м/2 е писал.Още тогава излъгаха че ще се проверя така… Прочетете повече
  Таксата се начислява на база декларация подадена от собственика, като се прилага нотариален акт с данни, а не с писане на кой, каквото си иска.… Прочетете повече